ولسمشر اردوغان د ایران نه هیواد ته راستون شو\nولسمشر اردوغان د ایر...\nاردوغان : د عراق په شمال کې د ترسره شوې ټولپوښتنې په اړه به ترکیه، ایران او عراق ګډ غبرګون وښايي\n05.10.2017 ~ 28.06.2018\nد ترکیې ولسمشر رجب طیب اردوغان وویل لکه څرنګه چې مو د ترکیې سویلي پولو کې د ترهګرو ځالو ته اجازه ورکړې نده د عراق په شمال کې به يي هم ورنکړو.\nولسمشر اردوغان دا څرګندونې په ایران کې د رسمي سفر نه وروسته هیواد ته د راستنیدو پر مهال په الوتکه کې وکړې.\nولسمشر اردوغان په الوتکه کې د خبریالانو پوښتنې ځواب کړې. هغه د عراق په شمال کې د فدرالي ادارې لخوا د مرکزي حکومت نه د بیلتون په خاطر د ترسره کړې غیرې مشروع ټولپوښتنې په اړه د پوښتنو په ځواب کې وویل « ترکیې د ایران او عراق سره په ګډه د نوموړې مسلې په اړه درې ګونی میکانیزم جوړ کړی دی. د نفتو د صادراتو په خاطر د نللیکو د تړولو پریکړه به درې واړه هیوادونه په ګډه کوي. »\nولسمشر اردوغان وویل چې عراق په شمال کې د فدرالي ادارې لخوا د سپټمبر په ۲۵ مه نیټه ترسره شوې ټولپوښتنه هیڅډول قانوني بڼسټ او مشروعیت نلري. هغه وویل پوره باور لري چې د عراق فدرال مجلس به دا ټولپوښتنه تصویب نکړي. د عراق مرکزي حکومت په کراتو دا خبره تکرار کړې ده او ددې ټولپوښتنې سره يي خپل سخت مخالفت ټولې نړۍ ته په ډاګه کړی دی.\nولسمشر اردوغان وویل چې دا ټولپوښتنه پداسې حال کې ترسره شوه چې د عراق د اساسي قانون محکمې د نوموړې ټولپوښتنې د ځنډولو حکم کړی وو. خو د عراق په شمال کې فدرالي ادارې ددې ټولو سره سره دا ټولپوښتنه ترسره کړه.\nولسمشر اردوغان وویل چې د عراق په شمال کې د فدرالي ادارې مشر مسعود برزاني ددې ټولپوښتنې د لغوه کولو نه پرته بله لار او چاره نلري.\nهغه وویل که چیرې د برزاني ددې خبرې نه لاس وانخلي معین وخت وروسته به لازم ګامونه اوچت کړو.\nولسمشر اردوغان وویل لکه څرنګه چې مونږ مخکې هم ویلي دي ، د ترکیې په پولو کې د ترهګرو ځالو جوړولو ته اجازه ورکولی نشو. هغه وویل چې د امریکا په سفر کې ولسمشر ټرامپ ته په ښکاره ویلي دي چې د ترکیې په سویلي پولو کې به ترهګرو ته د ځالو جوړولو اجازه ورنکړي. همداشان د عراق په شمال کې به هم د ترهګرو ځالو جوړولو ته اجازه ورنکړو.\nپيوندونه: ټولپوښتنه , ایران , عراق , ترکیه